"গুৱাহাটীৰ কংগ্ৰেছ প্ৰাৰ্থী ববিতা শৰ্মাই মোক নকল কৰে। ৰাইজৰ মাজত মই যেনেদৰে প্ৰচাৰ চলাইছো, ঠিক তাৰ পিছতে ববিতা শৰ্মাইও সেইদৰে প্ৰচাৰ চলাইছে।" এই মন্তব্য গুৱাহাটী লোকসভা সমষ্টিৰ বিজেপি প্ৰাৰ্থী কুইন ওজাৰ।
পশ্চিম গুৱাহাটী সমষ্টিৰ আগছিয়াৰ নিৰ্বাচনী সভাত শনিবাৰে এইদৰে মন্তব্য কৰে বিজেপিৰ প্ৰাৰ্থীগৰাকীয়ে।
আনহাতে, বিজেপি মিত্ৰজোঁটৰ প্ৰচাৰ দেখি কংগ্ৰেছ শংকিত হৈ পৰা বুলিও মন্তব্য কৰি ওজাই কয় যে ইয়াৰ বাবে ব্যাপক প্ৰচাৰ চলোৱাৰ পৰিৱৰ্তে 'ববিতা শৰ্মাই মোক নকল কৰাত ব্যস্ত আছে'।
বিজেপি প্ৰাৰ্থীগৰাকীয়ে শনিবাৰে তেওঁৰ মাৰাথন নিৰ্বাচনী প্ৰচাৰত গুৱাহাটী সমষ্টিৰ কেইবাঠাইতো নিৰ্বাচনী প্ৰচাৰ চলায়।
নিৰ্বাচনী প্ৰচাৰত ওজাই প্ৰধানমন্ত্ৰী নৰেন্দ্ৰ মোদীৰ সবল নেতৃত্বত কেন্দ্ৰীয় চৰকাৰে সৰ্বস্তৰৰ ৰাইজৰ অকুণ্ঠ সমৰ্থন লাভ কৰিবলে সক্ষম হোৱা বুলি দাবী কৰে । শনিবাৰে পশ্চিম গুৱাহাটী বিধানসভা সমষ্টিৰ অৰ্ন্তগত ৰাণী মণ্ডলৰ নিৰ্বাচনী সভাত ৰাজ্যিক সভাপতি ৰনজিৎ কুমাৰ দাস আৰু স্থানীয় বিধায়ক ৰমেন্দ্ৰ নাৰায়ন কলিতাৰ উপস্থিতিত ওজাই নিৰ্বাচনী প্ৰচাৰ চলায়।
বিজেপি প্ৰাৰ্থী গৰাকীয়ে দেশৰ সৰ্বাংগীন উন্নয়ন অব্যাহত ৰখাৰ স্বাৰ্থত প্ৰধানমন্ত্ৰী নৰেন্দ্ৰ মোডীক সমৰ্থন জনাই আগন্তুক নিৰ্বাচনত তেওঁক গুৱাহাটী সমষ্টিৰ পৰা জয়যুক্ত কৰাৰ বাবে আহ্বান জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
